

	Teitl y swydd:
	Rheolwr Grŵp Priffyrdd
	Cyfeirnod y swydd:
	HC144

	Cyfarwyddiaeth:
	Seilwaith a'r Amgylchedd
	Proffil rôl:
	TR8S

	Maes gwasanaeth:
	Seilwaith 
	Gradd:
	12

	Yn atebol i:
	Pennaeth Seilwaith a’r Amgylchedd
	Dyddiad cyhoeddi:
	Ebrill 2024 

	

	Diben y swydd

	Atebolrwydd rheoli llawn a chyfrifoldeb arweinyddol dros drosolwg strategol a rheolaeth o rwydwaith priffyrdd y sir, seilwaith goleuadau stryd ac adeileddau priffyrdd. Gyda chyfrifoldeb am ddrafftio, diweddaru a gweithredu'r cynllun rheoli asedau sy'n ymwneud â seilwaith priffyrdd.  Goruchwylio’r gwaith o reoli a chydlynu rhaglenni refeniw a gwaith cyfalaf. Rheoli a monitro cyllidebau a rhoi mewnbwn i fentrau a phrosiectau adrannol a chorfforaethol pan fo angen arbenigedd ar briffyrdd a gwybodaeth broffesiynol. Rheoli ymateb rhwydwaith yr awdurdod mewn perthynas ag ymholiadau'r awdurdod priffyrdd a goruchwylio a rheoli tîm o weithwyr proffesiynol sy'n ymwneud â'r broses o reoli asedau a’r rhwydwaith. 

	Prif ddyletswyddau a chyfrifoldebau:

	1. Rheoli Tîm Asedau, Rhwydwaith, Cynnal a Chadw a Rheoli Gwaith Priffyrdd i ymateb yn effeithiol i’r galw am wasanaethau, cydlynu rhaglenni gwaith a dyrannu tasgau gwaith.
2. Goruchwylio’r gwaith o gynnal a chadw data archwilio sy'n deillio o archwiliadau o adeiledd priffyrdd a diogelwch priffyrdd/ archwiliadau statudol (yr olaf mewn cysylltiad ag adran gynnal a chadw'r awdurdod), gan gynnwys, pan fo angen, caffael arolygon / ymchwiliadau a dadansoddiadau arbennig i ategu'r archwiliadau hyn.
3. Datblygu, cynnal ac adolygu systemau gwybodaeth reoli i gefnogi perfformiad effeithiol yr adran.
4. Sicrhau bod gofynion statudol ar gyfer pob maes cyfrifoldeb yn cael eu bodloni ac ymateb i newidiadau mewn deddfwriaeth, rheoliadau a chanllawiau.
5. Goruchwylio gwasanaeth cynnal a chadw’r gaeaf y cyngor, gan gynnwys cefnogi’r broses o ddatblygu polisïau a gweithdrefnau gweithredol.
6. Sicrhau bod cynllun rheoli asedau yn cael ei gynhyrchu, ei weithredu a'i ddiweddaru gyda chyfrifoldeb dros blaengynllunio cynlluniau gweithredu sy'n deillio o gynhyrchu'r cynllun asedau.
7. Gweithredu arferion a mesurau rheoli gwaith sy’n sicrhau bod yr holl waith a wneir yn cydymffurfio â gofynion iechyd a diogelwch a gofynion statudol cysylltiedig
8. Cyfrannu at flaenoriaethau a mentrau adrannol a chorfforaethol, gan gynnwys rheoli a chydlynu prosiectau a neilltuwyd.
9. Rheoli contractau contractwyr allanol mewn perthynas ag arwynebu priffyrdd, pontydd, goleuadau stryd 

	Cydberthnasau: Cyfrifoldeb dros bobl – goruchwylio / rheoli:

	1. Cyfrifoldeb llawn a pharhaus dros reoli gweithlu amrywiol is-uned fawr o staff sy'n cynnwys tua 130 o aelodau staff. Pennu, gweithredu, a chynnal a chadw’r strwythur gweithredol mwyaf priodol ac effeithiol ar gyfer y gwasanaeth o ran niferoedd, sgiliau a datblygiad. 
2. Sicrhau bod polisïau, gweithdrefnau a phrosesau mewnol yn cael eu cymhwyso mewn perthynas â recriwtio a dethol staff, dyrannu a chyfeiriad gwaith, rheoli perfformiad, nodi anghenion hyfforddi ac ymateb i unrhyw faterion sy’n ymwneud ag absenoldeb oherwydd salwch neu ymddygiad.
   

	Effaith a chynghori: gwneud penderfyniadau, gofynion cynllunio, a’r cyd-destun gweithdrefnol:

	1. Paratoi, adolygu, monitro a diweddaru cynllun gwasanaeth rheoli priffyrdd, goleuadau stryd, adeiledd priffyrdd a chyfrannu at gyflawni'r gwaith o reoli seilwaith.
2. Drafftio adroddiadau cabinet ac adroddiadau democrataidd eraill sy'n berthnasol i'r maes gwasanaeth
3. Ymgymryd â’r gwaith o reoli’r meysydd gwaith a'r rhaglenni gwaith o dan gyfrifoldeb y gwasanaeth, gan sicrhau eu bod yn cael eu cyflawni yn unol â'r rhaglen waith.
4. Yn gyfrifol am yr holl fesurau iechyd a diogelwch ym mhob agwedd ar y gwasanaeth, gan sicrhau amgylchedd gwaith diogel i gwsmeriaid, staff a chontractwyr allanol.
5. Nodi a sicrhau cydymffurfedd â gofynion a deddfwriaeth broffesiynol a rheoleiddiol; a gweithredu safonau cydymffurfio priodol ar gyfer gwasanaethau y mae rheoli priffyrdd, goleuadau stryd, adeiledd priffyrdd a chefn gwlad (hawliau tramwy) yn gyfrifol amdanynt.
6. Arwain ar y gwaith o ddatblygu, cynnal a chadw a rheoli asedau priffyrdd a goruchwylio cyfathrebu â thimau cynnal a chadw perthnasol. 
7. Rheoli’r gwaith o gaffael a monitro'r contractwyr a'r deunyddiau fel y bo angen i gefnogi'r gwasanaethau
8. Cyfrannu at ddatblygu a chyflawni cynlluniau corfforaethol strategol allweddol, gan gynnwys y cynllun rheoli asedau priffyrdd ond heb fod yn gyfyngedig iddo.
9. Sicrhau bod y gwasanaethau a’r rhaglenni’n cael eu caffael a’u comisiynu yn unol â rheoliadau a pholisïau a gweithdrefnau corfforaethol.
10. Rhoi systemau ar waith er mwyn sicrhau bod gwaith contractwyr ac isgontractwyr yn cael ei wneud yn unol â'r amserlen waith y cytunwyd arni o fewn terfynau amser ac yn unol â gofynion y fframwaith caffael.


	Cydberthnasau: cyfathrebu / natur y cysylltiadau:  

	1. Gweithio'n weithredol mewn partneriaeth â phartneriaid amlasiantaeth, cydweithwyr o asiantaethau eraill a'r sector gwirfoddol a chydweithwyr ar draws yr awdurdod ar bob mater sy'n ymwneud â'r gwasanaethau
2. Ymgysylltu â chydweithwyr mewnol a sefydliadau/contractwyr allanol i sicrhau bod y gwasanaethau’n rhedeg yn effeithiol ac yn effeithlon 
3. Darparu arweiniad, cefnogaeth a mentora technegol a phroffesiynol cyffredinol i staff o fewn y gwasanaeth
4. Ar y cyd â Phennaeth y Gwasanaeth, cynhyrchu a chyflwyno adroddiadau i bwyllgorau ac uwch gydweithwyr – gan gyfeirio at adroddiadau’r cabinet ac adroddiadau goruchwylio a chraffu uchod. 
5. Cynghori, dylanwadu a chynnal trafodaethau ag ystod amrywiol o randdeiliaid ar faterion cymhleth a chynhennus iawn sy'n ymwneud â rheoli priffyrdd, goleuadau stryd, adeiledd priffyrdd a chefn gwlad (hawliau tramwy) er mwyn hwyluso partneriaethau llwyddiannus, cyllid a datblygu gwasanaethau.
6. Mynychu’r llys ar adegau i amddiffyn safbwynt yr awdurdodau mewn perthynas â materion priffyrdd a rhwydwaith.
7. Sicrhau bod trefniadau cadarn ar waith, gan gynnwys ystyried adnoddau o ran cyllideb a staff er mwyn rheoli asedau corfforaethol a’u cynnal a’u cadw yn effeithiol. 
8. Cyfathrebu ag aelodau’r cyngor, staff ac aelodau’r cyhoedd mewn perthynas â materion o natur ddadleuol, gan ddatrys cwynion ffurfiol a gweithredu gwelliannau i ofynion y gwasanaeth lle cânt eu nodi.
9. Paratoi a rheoli'r gwaith o baratoi adroddiadau rheoli, adroddiadau i’r cabinet neu’r cyngor, ac adroddiadau eraill, a gwneud argymhellion fel y bo angen.

	Amgylchedd gwaith y swydd:

	1. Wedi'i leoli yn y swyddfa yn bennaf gydag ymweliadau safle achlysurol at ddibenion cyfweliadau, neu gyfarfodydd technegol. 
2. Delio â materion yn ymwneud â gorfodi ar draws meysydd gwasanaeth.
3. Gweithio ar benwythnosau a gofyniad i fod ar drefniant wrth gefn y tu allan i oriau gwaith i gefnogi’r broses o ddarparu gwasanaethau. 


	Manyleb yr unigolyn – cymwysterau, gwybodaeth, profiad a sgiliau:
	Hanfodol
	Dymunol

	1. Statws proffesiynol siartredig neu dystiolaeth glir o weithredu ar lefel peiriannydd siartredig ac yn gweithio tuag at ennill y statws yn ffurfiol.
	
	X

	2. Profiad helaeth ac amlwg o weithio yn y proffesiwn priffyrdd – yn benodol gwasanaethau peirianneg.
	X
	

	3. Profiad proffesiynol amlwg o waith priffyrdd, rheoli rhwydwaith, adeileddau priffyrdd a hawliau tramwy ar lefel uwch a phrofiad o arwain a datblygu atebion arloesol a gweithredu newid strategol yn ymarferol.
	X
	

	4. Hanes blaenorol llwyddiannus o ddatblygu newid datrysiadau arloesol a thrawsnewidiol a gweithredu newid strategol yn ymarferol
	X
	

	5. Gwybodaeth gynhwysfawr ac arbenigol am gyfrifoldebau'r cyngor lleol a sut i'w cyflawni, gyda'r cymwyseddau strategol angenrheidiol sy'n ofynnol i gyflawni'r dyletswyddau sy'n gysylltiedig â'r lefel hon o swydd.
	X
	

	6. Yn gallu dangos sgiliau arwain helaeth i gyfarwyddo timau mawr cymhleth ac amrywiol yn llwyddiannus ac ysgogi a rheoli perfformiad i gyflawni newid cadarnhaol.
	X
	

	7. Tystiolaeth o’r gallu i reoli cyllideb/adnoddau/cyllid sylweddol a deall gweithdrefnau rheolaeth ariannol ac arwain y gwaith o ddatblygu a chyflwyno rhaglenni gwaith cymhleth, yn brydlon ac o fewn y gyllideb. Mae hyn yn cynnwys profiad o reoli contractau cadarn
	X
	

	8. Sgiliau rhyngbersonol cadarn, gan gynnwys sgiliau ysgogi, trafod, dylanwadu a rhyngweithio, yn genedlaethol ac yn rhyngwladol. Profiad o drafod ac ymgynghori ag ystod amrywiol o randdeiliaid, a chyfathrebu'n effeithiol â chwsmeriaid mewnol ac allanol.
	X
	

	9. Dealltwriaeth fanwl o bolisïau a gweithdrefnau iechyd a diogelwch priodol mewn perthynas â'r rôl, a’r allbynnau a safonau sy’n ofynnol.
	X
	

	10. Yn gallu dangos tystiolaeth o’r gallu i gydbwyso ystod o flaenoriaethau sy’n gwrthdaro mewn modd digynnwrf a threfnus, i fodloni terfynau amser ac ymateb i ofynion y gwasanaeth.
	X
	

	11. Yn gymwys wrth ddefnyddio systemau TGCh at ddibenion cyfathrebu a systemau adrodd am ddata. 
12. Yn meddu ar drwydded yrru ddilys er mwyn gallu teithio i safleoedd.
	X
	

	13. Sgiliau Cymraeg 
	
	X

	Cyfrifoldebau cyffredinol:

	Corfforaethol 
Cefnogi a sicrhau cydymffurfedd yn weithredol â’r polisi diogelu, y polisi iechyd a diogelwch, y polisi cyfle cyfartal a’r polisi diogelu data.  


Efallai y bydd gofyn i chi ymgymryd ag unrhyw ddyletswyddau eraill sy’n ofynnol yn rhesymol gennych chi, ac sy’n gymesur â’ch gradd neu lefel gyffredinol eich cyfrifoldeb yn y sefydliad.

